
DR.31.3.2005  

 
 

43

 Tuan Haji Idris bin Haji Haron:  Yang Berhormat Lipis, sesuai dengan kehadiran 
Majlis-majlis Gabungan Belia Daerah dan Negeri-negeri yang telah meletakkan pemimpin-
pemimpin pertubuhan belia yang dipilih secara mesyuarat agung dua tahun sekali dan 
mereka ini akan bertindak sebagai penyelaras kepada aktiviti-aktiviti pertubuhan belia di 
peringkat daerah.  Kalau ada mana-mana pemimpin belia di peringkat daerah dan negeri 
yang tidak melaksanakan tugas mereka ini mungkin dalam mesyuarat agung ahli-ahli 
persatuan boleh sama ada memilih ataupun tidak memilih mereka semula. 

Untuk makluman Yang Berhormat Lipis... 

 Timbalan Yang di-Pertua [Datuk Dr. Yusof bin Yacob]:  Yang Berhormat 
Tangga Batu, minta gulung.  Yang Berhormat banyak sangat memberi laluan. 

 Tuan Haji Idris bin Haji Haron:  Saya banyak beri ruang.  Saya habiskan.  Untuk 
makluman Yang Berhormat Lipis peruntukan untuk Kementerian Belia dan Sukan siling 
RMK-8 ialah RM2.01 bilion.  Sebagai bandingannya Kementerian Pelajaran RM22.8 bilion.  
Terima kasih. 

 Tuan Haji Abdul Fatah bin Haji Haron:  Terima kasih.  Saya ingin bertanya 
kepada Yang Berhormat Tangga Batu, iaitu daripada jumlah persatuan belia ini ada 1,300 
buah lebih kurang kalau tidak sampai pun dekat-dekatlah, dan kita tengok akhir-akhir ini 
persatuan-persatuan belia ini rosak kerana terlalu banyak campur tangan orang politik.  
Sebab kalau kita lihat pengerusi persatuan belia ada yang membawa ahli-ahli ke arah 
berpolitik kalau dipegang oleh orang politik.  Kalau dipegang oleh korporat dia membawa 
ahli-ahli belia ini ke arah kebendaan.  Kalau persatuan belia ini dipegang oleh orang yang 
terlalu hidup dengan sosial, maka banyak program ke arah sosial.  Boleh dikatakan di akhir-
akhir ini orang politiklah yang memainkan peranan, yang memegang jawatan-jawatan 
penting dalam persatuan belia sebab itulah belia-belia sekarang ini tidak minat hendak 
menganggotai persatuan-persatuan yang dipegang oleh ahli politik.  Setujukah Yang 
Berhormat?  

 Tuan Haji Idris bin Haji Haron:  Saya tidak bersetuju Yang Berhormat Rantau 
Panjang kerana kalau kita lihat pemimpin-pemimpin politik yang berjaya hari ini, mereka ini 
berasal daripada pemimpin-pemimpin belia.  Satu ketika dahulu, lain dulu lain sekarang.  
Saya bagi pantun kepada Yang Berhormat Rantau Panjang: 

Buah beluru buah belerang,  

   Buah beda di atas bukit,  

Lain dulu lain sekarang,   

    Banyak beza bukan sedikit.   

 Dulu pemimpin-pemimpin kita yang ada hari ini, pemimpin belia, pemimpin politik 
yang berjaya hari ini dididik dalam pertubuhan belia.  Memimpin pada ketika umur mereka 
begitu muda dan akhirnya apabila kecemerlangan mereka dalam kepimpinan mereka dipilih 
untuk menjadi pemimpin politik. Itulah sebenarnya hasrat penubuhan pertubuhan-
pertubuhan belia kalau Yang Berhormat Rantau Panjang hendak tahu.   

 Tuan Yang di-Pertua, izinkan saya beralih kepada satu perkara yang berkaitan 
dengan kementerian yang sama, iaitu tentang anugerah-anugerah yang disediakan oleh 
Kementerian Belia dan Sukan bagi mengenal pasti pejuang-pejuang pertubuhan belia.  
Pada hari ini kita dapati ada Anugerah Kepimpinan, Anugerah Keusahawanan, Anugerah 
Persatuan dan berbagai-bagai anugerah lagi yang disampaikan oleh Perdana Menteri 
kepada pejuang-pejuang persatuan belia.   

 Tuan Yang di-Pertua, Yang Berhormat dari Padang Terap..... 

 Timbalan Yang di-Pertua [Datuk Dr. Yusof bin Yacob]:  Masa Yang Berhormat 
pun sudah hendak habis.  

 Tuan Haji Idris bin Haji Haron:  Sila. 



43. Tuan Haji Idris bin Haji Haron: Yang Berhormat Lipis, sesuai dengan kehadiran Majlis-majlis Gabungan Belia Daerah dan Negeri-negeri yang telah meletakkan pemimpin- pemimpin pertubuhan belia yang dipilih secara mesyuarat agung dua tahun sekali dan mereka ini akan bertindak sebagai penyelaras kepada aktiviti-aktiviti pertubuhan belia di peringkat daerah. Kalau ada mana-mana pemimpin belia di peringkat daerah dan negeri yang tidak melaksanakan tugas mereka ini mungkin dalam mesyuarat agung ahli-ahli persatuan boleh sama ada memilih ataupun tidak memilih mereka semula. Untuk makluman Yang Berhormat Lipis... Timbalan Yang di-Pertua [Datuk Dr. Yusof bin Yacob]: Yang Berhormat Tangga Batu, minta gulung. Yang Berhormat banyak sangat memberi laluan. Tuan Haji Idris bin Haji Haron: Saya banyak beri ruang. Saya habiskan. Untuk makluman Yang Berhormat Lipis peruntukan untuk Kementerian Belia dan Sukan siling RMK-8 ialah RM2.01 bilion. Sebagai bandingannya Kementerian Pelajaran RM22.8 bilion. Terima kasih. Tuan Haji Abdul Fatah bin Haji Haron: Terima kasih. Saya ingin bertanya kepada Yang Berhormat Tangga Batu, iaitu daripada jumlah persatuan belia ini ada 1,300 buah lebih kurang kalau tidak sampai pun dekat-dekatlah, dan kita tengok akhir-akhir ini persatuan-persatuan belia ini rosak kerana terlalu banyak campur tangan orang politik. Sebab kalau kita lihat pengerusi persatuan belia ada yang membawa ahli-ahli ke arah berpolitik kalau dipegang oleh orang politik. Kalau dipegang oleh korporat dia membawa ahli-ahli belia ini ke arah kebendaan. Kalau persatuan belia ini dipegang oleh orang yang terlalu hidup dengan sosial, maka banyak program ke arah sosial. Boleh dikatakan di akhir- akhir ini orang politiklah yang memainkan peranan, yang memegang jawatan-jawatan penting dalam persatuan belia sebab itulah belia-belia sekarang ini tidak minat hendak menganggotai persatuan-persatuan yang dipegang oleh ahli politik. Setujukah Yang Berhormat?. Tuan Haji Idris bin Haji Haron: Saya tidak bersetuju Yang Berhormat Rantau Panjang kerana kalau kita lihat pemimpin-pemimpin politik yang berjaya hari ini, mereka ini berasal daripada pemimpin-pemimpin belia. Satu ketika dahulu, lain dulu lain sekarang. Saya bagi pantun kepada Yang Berhormat Rantau Panjang: Buah beluru buah belerang, Buah beda di atas bukit, Lain dulu lain sekarang, Banyak beza bukan sedikit. Dulu pemimpin-pemimpin kita yang ada hari ini, pemimpin belia, pemimpin politik yang berjaya hari ini dididik dalam pertubuhan belia. Memimpin pada ketika umur mereka begitu muda dan akhirnya apabila kecemerlangan mereka dalam kepimpinan mereka dipilih untuk menjadi pemimpin politik. Itulah sebenarnya hasrat penubuhan pertubuhan- pertubuhan belia kalau Yang Berhormat Rantau Panjang hendak tahu. Tuan Yang di-Pertua, izinkan saya beralih kepada satu perkara yang berkaitan dengan kementerian yang sama, iaitu tentang anugerah-anugerah yang disediakan oleh Kementerian Belia dan Sukan bagi mengenal pasti pejuang-pejuang pertubuhan belia. Pada hari ini kita dapati ada Anugerah Kepimpinan, Anugerah Keusahawanan, Anugerah Persatuan dan berbagai-bagai anugerah lagi yang disampaikan oleh Perdana Menteri kepada pejuang-pejuang persatuan belia. Tuan Yang di-Pertua, Yang Berhormat dari Padang Terap..... Timbalan Yang di-Pertua [Datuk Dr. Yusof bin Yacob]: Masa Yang Berhormat pun sudah hendak habis. Tuan Haji Idris bin Haji Haron: Sila.